Posfeminisme

Postfeminisme (èkennal kèya mènangka postfeminisme otabâ feminisme post-modern) iyâ arèya ideologi otabâ geraghân sè ngaghâmbhârè kontradiksi ḍâlem feminisme, khusussa gelombang feminisme kaduwâ' bân katello' .

 Ghâmbhâran 
Geraghân rèya mondhul polana ḍâri panglowan è ḍâlem tor è lowar feminisme. Artèna "post" segghut ekaè'aghi bi' konsep "reaksioner" ḍâ' oca' sè ngaḍâ'è. Namong, parkara rÈya sama sakalè ta' mabhânderaghi bâḍâna pamesa'an hubungan bân-sarombân bi' "periode" sabellunna pos. Saka'dimma ideologi postmodernisme sè ghi' bâḍâ è jhâman modern, sè artèna pangakowan-pangakowan modernisme—èyakoè otabâ enje'—teptep aghuna kèya è ḍissa. èberri' è dhissa' jhughân. Hal sè paḍâ èberlakuaghi ghâbây pascakolonialisme, pascastrukturalisme, bân, tantona, pascafeminisme. Parkara kasebbhut èkembângaghi ḍâlem atmosfer feminisme, khusussa feminisme gelombang kaḍuwâ'.

Postfeminisme ècèpta'aghi è periode antara kacapaina hak mèlè bâbinè' è Amèrika Serikat bân mondhulla feminisme gelombâng kaḍuwâ' è taon 1960-an. Jarèyâ ètojjuaghi bi' parjuangan bâbinè' kaangghuy hak mèlè bo' kaom bâbinè' sè pojhur nempataghi kantor omom bân pèlèyan kaangghuy aghuna'aghi lebbi bânnya' roang kadhibi'.Brooks, Ann (2004). Posfeminisme & Cultural Studies: Sebuah Pengantar Paling Komprehensif. Penerbit Jalasutra. ISBN 9793684283.

Salaèn jârèya, postfeminisme acaca kalabân parkara pangallèyan konseptual ḍâlem feminisme, ḍâri debat è sakètar papaḍân ḍâ' debat sè èfokusaghi dâ' sè ta' paḍân. Postfeminisme arèya ènyata'aghi persèmpangan feminisme bân postmodernisme, poststrukturalisme, bân postkolonialisme, sè èbâkkèlè gerakan dinamis sè nantang modernisme, patriarki, bân imperialisme. È ḍâlem prosesse, postfeminisme ngafasilitasi konsep pluralisme, feminisme, bân budajhâ sè ta' èyangghâp, diaspora, bân èkoloni.

Kabhâr sè palèng ngaro ḍâri postfeminisme arèya jhâ' feminisme la nyokong bâbinè'an kaangghuy terro talèbât bânnya'. Postfeminisme Ètabârraghi mènangka buruân ḍâri beban ghâbây dhâddhi "bâbinè' kowat" ḍâlem kaangghuy matobu panjhellingan sokses kaom feminis. Satèya sakabbhina feminis modern nyarè cara kaangghuy neggâ'aghi identitas binè' sè aslè bân tarintegritas mènangka ḍâsar ḍâri kellas parobâ binè', feminisme postmodernis anekanaghi sèpat sè sabântara, cem-macem, bân ta' aslè ḍâri parobâ.Hamer, Diane; Budge, Belinda (1994). The Good, The Bad, and The Gorgeous: Popular Culture’s Romance with Lesbianism. Pandora London. ISBN 9780044409106. 

Saongghuna, taḍâ' patoghân sèpa' ghâbây postfeminisme, akadhi geraghân kalabân julughân "post" so pajhâ ta' èyartè'aghi. Kabâdâ'ân rèya lebbi rowet polana sakabbhina panyokong postfeminisme arèya orèng sè paḍâ bi' toko-toko feminisme gelombâng kaḍuwâ'.

È pan-bârâmpan sombher, bâḍâ kèya geraghân sè nyebbut dhibi'na gelombâng feminisme katello'. Sè paḍâna bân postfeminisme, iyâ arèya paḍâ terinspirasi ḍâri pèkkèran-pèkkèran posmodern sè èsokong kalabân èpaddhek ḍâri teori-teori postruktural (akadhi ḍâri Michel Foucault bân Jacques Derrida).

 Sombher 

Bhângsa:Politik